Vaikus blogis on tingitud köögiremondist. Kes on teinud, see teab kui raske on sel ajal süüa teha. Kokkan põlve otsas, kõik maitseb kipsi ja pahtlitolmu järgi. Kõige hullem pole mitte see, et kogu köögi sisu on kolme toa vahel laiali jagatud ja et ma midagi üles ei leia, vaid see, et mul pole köögis vett. Ja see tähendab, et kartulitele/makaronidele vett võtma ja peale keetmist vett ära valama pean ma saunaruumis, mis on kuskil teiselpool maja mitme miljoni erineva ukse taga :P Tunne on  nagu telgiks oma majas- üks õhtu tegin vahvleid elutoa põrandal rätsepistes, puudu olid vaid lõke, sääsed ja muu kämpinguteema. Aga ma elan üle selle, teades, et mõne aja pärast on mul uus ilus köök! Ja ega ma siis söögitegemist päris maha jätnud pole, ma luban, et paar kooki on lähiajal tulemas kohe kindlasti- marjad ja puuviljad vajavad siiski realiseerimist ;)